Rettevejledning til skriftlig revisoreksamen 2020 for modul A   
For kandidat nr. A-2020-*indsæt nr.*

**Indledende bemærkninger**

Denne rettevejledning er udarbejdet som hjælp ved bedømmelse af skriftlig revisoreksamen og som støtte for nuværende og kommende kandidater.

Rettevejledningen angiver i skemaform en række forhold, som besvarelsen bør/kan omfatte, opdelt efter 7-trins-skalaen. Det bemærkes dog, at kandidatens beskrevne forudsætninger og indledende konklusioner kan have stor betydning for indholdet og strukturen i besvarelsen, og derfor kan særlige forhold tale for at lægge vægt på andre forhold ved bedømmelsen.

Strukturen i rettevejledningen er vejledende, og kandidaternes struktur i besvarelsen vil ofte være anderledes. Såfremt kandidatens struktur i øvrigt virker naturlig, og besvarelsen har samme værdi for modtageren, skal dette ikke ændre den samlede vurdering af besvarelsen.

Omtaler kandidaten et forhold angivet i rettevejledningen enten overfladisk eller direkte fejlbehæftet, vil det påvirke bedømmelsen. F.eks. er det som regel ikke tilstrækkeligt, at en kandidat i sin besvarelse anfører den konkrete henvisning til en lovbestemmelse eller standard, hvis ikke kandidaten redegør for, hvorfor denne henvisning er relevant, og hvad bestemmelsen indeholder.

De enkelte forhold i rettevejledningen og besvarelsen kan ikke nødvendigvis tillægges samme vægt, og det er bedømmerteamets faglige vurdering, med hvilken vægt de enkelte forhold skal indgå i bedømmelsen. Bedømmelsen vil altid være en helhedsvurdering.

Den samlede vurdering af, om en kandidat er bestået, vil ikke kun være et spørgsmål om, hvorvidt kandidaten korrekt redegør for de forhold, som er anført i denne rettevejledning, men også i hvilket omfang kandidaten begrunder sin besvarelse, og besvarelsen er forståelig og har værdi for modtageren.

Som følge af ovenstående er det ikke muligt eller hensigtsmæssigt at anvende denne rettevejledning som et rent matematisk hjælpemiddel til at afgøre, om en kandidat er bestået eller ej.

Karakter gives efter 7-trins-skalaen på de enkelte spørgsmål og sammenfattes til en samlet karakter for opgaven som helhed og til ”bestået” eller ”ikke-bestået”. Uanset at den endelige bedømmelse kun har to udfaldsrum (bestået / ikke bestået), skal de individuelle besvarelser og den samlede besvarelse vurderes på 7-trins-skalaen.

**RETTEVEJLEDNING - MODUL A 2020**

|  |  |  |
| --- | --- | --- |
| **Spørgsmål 1 (30%)**  Internt notat til partner om opstået trussel mod revisionspartners uafhængighed af en revisionsklient | | |
| **Centrale regler og fortolkninger**  Revisorlovens § 24, stk. 3, 6 og 7  Bekendtgørelse nr. 735 af 17. juni 2016 om revisorers og revisionsvirksomheders uafhængighed, § 6, stk. 1, nr. 3 b/c, og § 1. | | |
| **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 1.1 | Det skal fremgå med argumenter, at truslen må anses for at være væsentlig og kræver sikkerhedsforanstaltninger fremadrettet |  |
| 1.2 | Det skal fremgå, at der ikke er behov for sikkerhedsforanstaltninger i forhold til udført løbende revision |  |
| 1.3 | Kandidaten skal redegøre for rækkevidden eksempelvis inddrager uafhængighed i fremtoning. |  |
| 1.4 | Anbefaler, at partneren udskiftes. Fremhæver, at der ikke er uafhængighed i fremtoningen. |  |
| 1.5 | Formuleret kortfattet og begrundet i et passende sprog til en partner |  |
| **1.1-1.5** | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karakteren 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 1.6 | Uddyber rækkeviden af uafhængigheden. Notatet redegør for relationen kun er til nære og ikke nærmeste familie (husstand). |  |
| 1.7 | Notatet indeholder referencer til reguleringen |  |
| 1.8 | Notatet er skåret til og er uden overflødige oplysninger |  |
| 1.9 | Notatet tager stilling til eventuelle sikkerhedsforanstaltninger, herunder risiko for afsmitning over til den anden partner, som opgaven eventuelt placeres hos |  |
| 1.10 | Det skal fremgå med argumenter, at opgaven ikke skal fratrædes af revisionsvirksomheden |  |
| 1.11 | Notatet inddrager overvejelser om at inddrage klienten i beslutningen om, hvem der skal blive (revisor eller revisors bror?) |  |
| **1.1-1.11** | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 1.12 | Kun mindre væsentlige fejl og mangler i notatet (opsummering af ovenstående) |  |
| 1.13 | Formelle forskelle i forhold til, om revisionsvirksomheden eller revisor er valgt |  |
| **1.1-1.13** | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 1** | |  |
| **Begrundelse** | | |

|  |  |  |
| --- | --- | --- |
| **Spørgsmål 2 (25%)**  Internt notat til møde med partner med en udfordring om uafhængighed | | |
| **Centrale regler og fortolkninger**  Revisorlovens § 24, stk. 1, 2 og 3  Bekendtgørelse nr. 735 af 17. juni 2016 om revisorers og revisionsvirksomheders uafhængighed, § 2, stk. 1, nr. 5, § 6, stk. 1, nr. 4, og stk. 2, samt § 1.  Erhvervsstyrelsens Vejledning om godkendte revisorers og revisionsvirksomheders uafhængighed, version 1.0, 24. marts 2009 | | |
| **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 2.1 | **Forretningsmæssig forbindelse**  Samtlige tre betingelser skal være opfyldt for begge parter:   1. Ikke-betydeligt omfang 2. armslængde vilkår, og 3. inden for normal virksomhed   Jf. ordlyden i bkg. 735, § 2, stk. 1, nr. 5 |  |
| 2.2 | Inddrager uafhængighed i fremtoning |  |
| 2.3 | Stiller forslag til, hvordan problemet håndteres.  Konkluderer at Henrik skal fratræde opgaven som revisor. |  |
| 2.4 | Er klar over, at bestyrelsesarbejde er uden for revisors normale virksomhed – og at situationen derfor kræver Henriks fratræden som bestyrelsesmedlem. |  |
| 2.5 | Formuleret kortfattet og begrundet i et passende sprog til en partner med entydig sammenhæng mellem argumentationen og konklusionen. |  |
| **2.1-2.5** | **Samlet vurdering af, om kandidatens præsentation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 2.6 | Notatet indeholder referencer til reguleringen |  |
| 2.7 | Diskuterer nærmere de mulige sikkerhedsforanstaltninger, herunder vedrørende afsmitningsrisikoen, der opstår efter partnerens fratræden (herunder f.eks. intern kvalitetskontrol af den seneste revision, placering af opgaven tilstrækkeligt langt væk fra den tidligere partner). |  |
| 2.8 | Er klar over, at revisionsvirksomheden har mulighed for at udskifte partneren med ny partner, jf. antal partnere (mere end 4-5, jf. uafhængighedsvejledningen) fordi revisionspartneren Henrik ikke er ”chain of command”. |  |
| 2.9 | Diskuterer, om og i givet fald hvordan klienten kunne informeres og involveres |  |
| **2.1-2.9** | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 2.10 | Kun mindre væsentlige fejl og mangler i notatet (opsummering af ovenstående) |  |
| 2.11 | Next step – information af partnerkredsen, gennemgang af partnerens andre klientrelationer |  |
| 2.12 | Viden om sagers pådømmelse i Revisornævnet – herunder at bestyrelsesarbejde altid ligger uden for revisors normale virksomhed |  |
| **2.1-2.12** | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 2** | |  |
| **Begrundelse** | | |

|  |  |  |
| --- | --- | --- |
| **Spørgsmål 3 (45%)**  Internt notat til møde med partner om fratræden i utide eller ”bliv og skriv” | | |
| **Centrale regler og fortolkninger**  Revisorlovens § 18  Selskabslovens § 146, stk. 2  Hvidvasklovens § 26, stk 1, og § 38 | | |
| **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 3.1 | Både ”fratræden i utide” og ”bliv og skriv” er mulige inden for lovgivningens rammer |  |
| 3.2 | **Hvis ”bliv og skriv”**  Behov for yderligere handlinger for at kvalificere mistanken, herunder om omfang |  |
| 3.3 | **Hvis ”fratræden i utide”**  Redegørelse for overensstemmelse med god revisorskik |  |
| 3.4 | Krav om underretning om mistanke om hvidvask til Hvidvasksekretariatet under alle omstændigheder.  Klar anbefaling om indberetning til Hvidvasksekretariatet. |  |
| 3.5 | Formuleret kortfattet og begrundet i et passende sprog til en partner, med entydig sammenhæng mellem argumentationen og konklusionen. |  |
| **3.1-3.5** | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 3.6 | **Hvis ”bliv og skriv”** Nærmere overvejelser af relevante yderligere handlinger |  |
| 3.7 | **Hvis ”fratræden i utide”**  Krav om redegørelse til Erhvervsstyrelsen og besvarelse af tiltrædende revisors forespørgsel om årsag og eventuelle nødvendige oplysninger |  |
| 3.8 | **Hvis ”fratræden i utide”** Overvejelser af grænser for, hvad der kan skrives til Erhvervsstyrelsen/tiltrædende revisor vs. tavshedspligt |  |
| 3.9 | Nærmere overvejelser og grundig argumentation om udformning af underretning til Hvidvasksekretariatet. |  |
| **3.1-3.9** | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 3.10 | Kun mindre væsentlige fejl og mangler i notatet (opsummering af ovenstående) |  |
| 3.11 | Begrundede holdninger til foretrukket valg.  **Hvis ”fratræden i utide”**  Risikoen for og etikken i at sende problemstillingen videre til en anden revisor samt overvejelser af etikken og implikationerne for klienten ved at fratræde så sent i processen |  |
| 3.12 | **Hvis ”bliv og skriv”**  Kandidaten er opmærksom på eventuelle indvirkninger på revisionspåtegningen |  |
| **3.1-3.12** | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 3** | |  |
| **Begrundelse** | | |

|  |  |
| --- | --- |
| **Samlet karakter for besvarelsen af opgave 1-3** |  |
| **Begrundelse** | |